Viljandi vana õigeusu kalmistu

Viljandi vana õigeusu kalmistu on kalmistu Viljandis.https://www.viljandi.ee/kalmistud (vaadatud 2. jaanuar 2026)

Kalmistu asub Kantreküla linnaosas ja on osa vanast kalmistust, kuid on luteri põhiosast eraldatud maakivimüüriga. Tänapäeval on müüris tühikuid, mis võimaldavad õigeusu ja luteri osa vahel vabalt liikuda, kuid algselt oli kalmistul ainult üks värav (peavärav). See värav asub kalmistu lääneküljel, tänapäeval Vaksali–Kalevi–Riia maantee ringristmiku vastas. Tänapäeval on pindala kokku umbes 0,16 hektarit.

Ajalugu
Kalmistule on õigeusklikke maetud juba enne Viljandi Ristija Johannese koguduse rajamist 1846. aastal, esimene teadaolev mainimine on 1820. aastast."Õigeusu koguduse osa Vanal kalmistul". // Meil ei ole siin jäädavat linna. Viljandi linna ja kihelkonna kalmistute lugu. Koostaja Janis Tobereluts. Viljandi Muuseumi Toimetised 10. Viljandi 2024. Lk 24 Koguduse loomisel nimetati seda kalmistut juba vanaks kalmistuks (alte Kirchhof), tollal oli selle pindala umbes 0,14 hektarit (307,5 ruutsülda).Charte von dem zur Fellinschen rechtgläubigen Gemeinde gehörigen Kirchhof. 1847. Eesti Rahvusarhiiv, RA EAA.308.6.367 Kalmistu on siis Viljandi Ristija Johannese koguduse järjekorras esimene kalmistu.

1935. aastal võeti loodeosast väike maatükk Vaksali tänava õgvendamiseks. Toome kalmistule maeti ümber umbes paarkümmend hauda."Viljandi ap-õigeusu kalmistul". Sakala Pühapäev nr 36, 14. september 1935. Lk 2

Miks tänapäeval on kalmistu pisut suurem (0,16 hektarit) kui algne kalmistu (0,14 hektarit), ehkki 1935. aastal võeti sealt maatükk tänava laiendamiseks, pole teada.

Kalmistu ei ole iseseisev kultuurimälestis, vaid on kultuurimälestis nr 31030, "Viljandi Vana kalmistu" osa ja on kaitstud selle koosseisus.

Kalmistule maetuid
1921 Nikolai Lusik, ülempreester
1931 Johann Tammann, preester

Viited

Kirjandus
Maire Sala. "Viljandi Vana kalmistu". // Viljandimaa kalmistute lugu. Viljandi 2007. Lk 75–76
"Õigeusu koguduse osa Vanal kalmistul". // Meil ei ole siin jäädavat linna. Viljandi linna ja kihelkonna kalmistute lugu. Koostaja Janis Tobereluts. Viljandi Muuseumi Toimetised 10. Viljandi 2024. Lk 24–25

Välislingid
Kalmistute register Haudi
Kultuurimälestis nr 31030, "Viljandi Vana kalmistu"

õigeusu vana
õigeusu vana
Kategooria:Eesti õigeusu kalmistud